turjo4nis/wikipedia-bn-dump-20250701 huggingface dataset:
ওবেলিক্স

ওবেলিক্স রনে গোসিনির গল্প আর আলবেয়ার ইউদেরজোর অলংকরণে ব্যাপক জনপ্রিয়তা পাওয়া কমিক সিরিজ অ্যাসটেরিক্স এর প্রধান চরিত্র অ্যসটেরিক্সের প্রিয় বন্ধু।

চরিত্রচিত্রণ 
স্মারকশিলা 'মেনহির' লোকজনের বাড়ি বাড়ী পৌছে দেয়া ওবেলিক্সের পেশা। প্রিয় খাবার বুনো শুয়োরের রোস্ট। মোটাসোটা শরীরের অধিকারী এবং ছোটবেলায় জাদু পানীয়ের পাত্রে পড়ে যাওয়ার জন্য চিরস্থায়ী বিপুল শক্তির অধিকারী এই গল যে কোন সময় বন্ধুর সাথে বেরিয়ে পড়তে পারে অভিযানে। সে ভীষন পছন্দ করে রোমান সৈনিক পেটাতে। ওবেলিক্সের নিজের ধারণা সে ক্রমশ দুর্বল হয়ে পড়ছে, কারণ সে জাদু পানীয় খেতে পায়না। তার ওপর সেই মহাশক্তিদায়ী পানীয়ের প্রভাব চিরকালীন বলে গল পুরোহিত তাকে তা দেননা। অ্যাসটেরিক্স ও ওবেলিক্সদের গ্রামের পাশের রোমান সেনা ছাউনী গুলো হল অ্যাকোয়ারিয়াম, পেতিবোনাম, বাবাওরাম ও লোডানাম। দুই বন্ধু এবং গল গ্রামবাসীদের জন্য এই ছাউনীগুলোর সেনারা খুব একটা নিশ্চিন্তে থাকতে পারে না সাধারণত।

তথ্যসূত্র 

কল্পকাহিনীর চরিত্র
কমিক চরিত্র
ইস্ট ডেল্টা বিশ্ববিদ্যালয়

ইস্ট ডেল্টা বিশ্ববিদ্যালয় (সংক্ষেপে ইডিইউ) বাংলাদেশের একটি বেসরকারি বিশ্ববিদ্যালয়, যেটি চট্টগ্রামের খুলশী এলাাকায় অবস্থিত। ২০০৬ সালে প্রতিষ্ঠাকালীন বিশ্ববিদ্যালয়টি আগ্রাবাদে তাদের কার্যক্রম পরিচালনা শুরু করে।

বর্তমানে স্থায়ী ক্যাম্পাসে বিশ্ববিদ্যালয়টি তাদের কার্যক্রম পরিচালনা করছে। ইস্ট ডেল্টা ইউনিভার্সিটির প্রতিষ্ঠাতা ও চেয়ারম্যান হলেন প্রাক্তন মন্ত্রী আবদুল্লাহ আল নোমান এবং প্রতিষ্ঠাতা ভাইস চেয়ারম্যান হলেন সাঈদ আল নোমান। তিনি আমেরিকার সেন্ট্রাল মিশিগান ইউনিভার্সিটি, লন্ডন স্কুল অব ইকনোমিক্স ও অক্সফোর্ড ইউনিভার্সিটিতে পড়ালেখা করেছেন।

ইডিইউর প্রতিষ্ঠাতা উপাচার্য ছিলেন এম এ ওয়াদুদ মিয়া। বর্তমানে বিশ্ববিদ্যালয়ের উপাচার্য হিসেবে দায়িত্ব পালন করছেন প্রফেসর এম সেকান্দার খান। ২০০৬ সালে প্রতিষ্ঠিত হলেও দুই বছর পর ২০০৮ সালে বিবিএ ও এমবিএ প্রোগ্রামের অধীনে মাত্র পাঁচজন শিক্ষার্থী নিয়ে শুরু হয় এর শিক্ষা কার্যক্রম। এরপর ধাপে ধাপে বাড়তে থাকে পরিসর। বিশ্ববিদ্যালয়ে বর্তমানে মোট তিনটি স্কুলে প্রায় ২৫০০ শিক্ষার্থী অধ্যয়ন করছেন।

বর্তমানে বিজনেস, ইঞ্জিনিয়ারিং ও লিবারেল আর্টস- এ তিনটি স্কুলের অধীনে স্নাতক ও স্নাতকোত্তর মিলিয়ে মোট ১১টি প্রোগ্রাম নিয়ে চলছে এর কার্যক্রম। এগুলো হলো: বিবিএ, এমবিএ, ইংরেজিতে অনার্স ও মাস্টার্স, অর্থনীতি, কম্পিউটার সায়েন্স অ্যান্ড ইঞ্জিনিয়ারিংয়ে বিএসসি ও এমএসসি, ইলেক্ট্রনিক ও ইলেক্ট্রিকাল ইঞ্জিনিয়ারিং, ইলেক্ট্রিকাল ও টেলিকমিউনিকেশন ইঞ্জিনিয়ারিংয়ে বিএসসি ও এমএসসি এবং মাস্টার্স অব পাবলিক পলিসি অ্যান্ড লিডারশিপ।

চট্টগ্রামের মানবসম্পদসহ আর্থ-সামাজিক উন্নয়নে গুণগত পরিবর্তন আনার লক্ষ্যে ইস্ট ডেল্টা ইউনিভার্সিটির প্রতিষ্ঠা। বিশ্ববিদ্যালয়ের চট্টগ্রামকে ধারণ করার যে মানসিকতা তা প্রতিফলিত হয় এর নামকরণেই। ডেল্টা শব্দের অর্থ বদ্বীপ। বাংলাদেশের ভূ-খণ্ডটি মূলত গঙ্গা-ব্রহ্মপুত্র-মেঘনার অববাহিকায় সৃষ্ট বদ্বীপ। এই বদ্বীপের ইস্ট বা পূর্ব অংশটি হলো চট্টগ্রাম। অর্থাৎ ইস্ট ডেল্টা ইউনিভার্সিটির মানে দাঁড়ায় পূর্ব বদ্বীপ তথা চট্টগ্রাম-এর বিশ্ববিদ্যালয়।

অনুষদ ও বিভাগসমূহ

বিজ্ঞান ও প্রকৌশল অনুষদ 

 কম্পিউটার বিজ্ঞান ও প্রকৌশল বিভাগ
 বিএসসি ইন ইঞ্জিনিয়ারিং
 কম্পিউটার বিজ্ঞান ও প্রকৌশলে মাস্টার্স অব সায়েন্স (এমএসসি)
 তড়িৎ ও ইলেকট্রনিক্স প্রকৌশল বিভাগ
 কম্পিউটার ও যোগাযোগ প্রকৌশল বিভাগ
 ইলেকট্রনিক্স ও যোগাযোগ প্রকৌশল বিভাগ

ব্যবসায় অধ্যয়ন অনুষদ 
 ব্যবসায় প্রশাসনের মাস্টার্স (এমবিএ) [নিয়মিত]
 ব্যবসায় প্রশাসনের মাস্টার্স (এমবিএ) [নির্বাহী]
 ব্যবসায় প্রশাসনে ব্যাচেলর (বিবিএ)

মানবিক অনুষদ 
 ইংরেজি ভাষা ও সাহিত্য: ইংরেজি ভাষা ও সাহিত্যে মাস্টার্স অব আর্টস, ইংরেজি ভাষা শিক্ষকতায় (আরএলটি) স্নাতকোত্তর,
 ইংরেজি ভাষা ও সাহিত্যে স্নাতক (অনার্স)

সামাজিক বিজ্ঞান অনুষদ 
 অর্থনীতি ও ব্যাংকিংয়ে স্নাতক বি এস এস (অনার্স)
 অর্থনীতি ও ব্যাংকিংয়ে মাস্টার্স এম এস এস

অবস্থান 

চট্টগ্রামের খুলশী ওয়ার্ডের পূর্ব নাসিরাবাদের নোমান সোসাইটি এলাকার আব্দুলাহ আল নোমান সড়কে বিশ্ববিদ্যালয়টি অবস্থিত।

তথ্যসূত্র

বহিঃসংযোগ 

 ইস্ট ডেল্টা বিশ্ববিদ্যালয় ওয়েবসাইট

চট্টগ্রাম মহানগরীর শিক্ষাপ্রতিষ্ঠান
চট্টগ্রামের বিশ্ববিদ্যালয় ও মহাবিদ্যালয়
বাংলাদেশের বেসরকারি বিশ্ববিদ্যালয়
২০০৬-এ প্রতিষ্ঠিত শিক্ষাপ্রতিষ্ঠান
২০০৬-এ বাংলাদেশে প্রতিষ্ঠিত
চট্টগ্রাম জেলার বিশ্ববিদ্যালয়
পুণ্ড্র ইউনিভার্সিটি অব সায়েন্স অ্যান্ড টেকনোলজি

পুণ্ড্র ইউনিভার্সিটি অব সায়েন্স অ্যান্ড টেকনোলজি বা পুণ্ড্র বিজ্ঞান ও প্রযুক্তি বিশ্ববিদ্যালয় বাংলাদেশের একটি বেসরকারী বিশ্ববিদ্যালয়। এটি সংক্ষেপে পুণ্ড্র ইউনিভার্সিটি অব বাংলাদেশ (পিইউবি) নামেও পরিচিতি। বিশ্ববিদ্যালয়টি ২০০১ সালে প্রতিষ্ঠিত হয় এবং ২০০২ সালে ইউজিসি এবং গণপ্রজাতন্ত্রী বাংলাদেশ সরকারের কাছ থেকে অনুমোদন লাভ করে।

ইতিহাস
বাংলাদেশের উত্তরবঙ্গের কোন বিশ্ববিদ্যালয় না থাকায় বগুড়ার কিছু উদ্যোগী ব্যক্তির সমন্বয়ে ‘পুণ্ড্র বিজ্ঞান ও প্রযুক্তি বিশ্ববিদ্যালয়’ প্রতিষ্ঠাকল্পে ২০০১ সালে হিউম্যান ইম্প্রুভমেন্ট ফাউন্ডেশন প্রতিষ্ঠা লাভ করে। এই HI-Foundation এর দ্বারা ২০০২ সালে পুণ্ড্র ইউনিভার্সিটি অব সায়েন্স এ্যান্ড টেকনোলজি প্রতিষ্ঠা পায়। বিশ্ববিদ্যালয়ের অনুমোদিত ক্যাম্পাস ছিল বগুড়া’র গোকুলের রংপুর রোডের পাশে টিএমএসএস নির্মিত একটি ভবনে। পরবর্তীতে উদ্যোগতাগণ ছাত্রছাত্রী ও অভিভাবকদের চাহিদার প্রেক্ষিতে গোকুল থেকে শহরে টিএমএসএস মহিলা ভবন এবং কাটনারপাড়া মহাতাব হেরিটেজে পুণ্ড্র ইউনিভার্সিটি অব সায়েন্স অ্যান্ড টেকনোলজি স্থানান্তর করা হয়।

উপাচার্যগণ
নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:

 অধ্যাপক ড. এ কে এম আজাদ-উদ-দৌলা প্রধান
 অধ্যাপক ড. মোজাফফর হোসেন (২০২১ – ২০২৩)
 অধ্যাপক ড. চিত্তরঞ্জন মিশ্র (২০২৪ - বর্তমান)

অনুষদ
বিজ্ঞান ও প্রকৌশল অনুষদ
প্রোগ্রাম সমূহঃ
১. বি.এসসি. ইন সি.এস.ই (এইচ.এস.সি ও ডিপ্লোমা)
২. বি.এসসি. ইন ই.ই.ই  (এইচ.এস.সি ও ডিপ্লোমা)
৩. বি.এসসি. ইন সিভিল ইঞ্জিনিয়ারিং  (এইচ.এস.সি ও ডিপ্লোমা)
৪. এম.পি.এইচ
ব্যবসায় শিক্ষা অনুষদ

প্রোগ্রাম সমূহঃ
১. বি.বি.এ
২. এম.বি.এ ১ বছর
৩. এম.বি.এ ২ বছর
৪. ই.এম.বি.এ

মানবিক ও সামাজিক বিজ্ঞান অনুষদ

প্রোগ্রাম সমূহঃ
১. বি.এ অনার্স ইন ইংরেজি
২. এম.এ ইন ইংরেজি
৩. বি.এ অনার্স ইন ইসলামিক স্টাডিজ
৪. এম.এ ইন ইসলামিক স্টাডিজ (১ ও ২ বছর)
৫. এল.এল.বি (বর্তমানে স্থগিত)
৬. এল.এল.এম (১ ও ২ বছর) (বর্তমানে স্থগিত)
৭. বি.এড
৮. এম.এড
৯. বি.এ অনার্স ইন বাংলা (প্রস্তাবিত)

ক্যাম্পাস
এই বিশ্ববিদ্যালয়ের স্থায়ী ক্যাম্পাস বগুড়া শহর থেকে ৭ কিলোমিটার দূরে, ঢাকা- রংপুর রোডের পার্শ্ববর্তী গোকুল ইউনিয়নের অন্তর্ভুক্ত খোলার ঘর নামক স্থানে অবস্থিত।

আরও দেখুন
বেগম রোকেয়া বিশ্ববিদ্যালয়, রংপুর

তথ্যসূত্র

বহিঃসংযোগ 
 

বগুড়া জেলার বিশ্ববিদ্যালয়
২০০১-এ বাংলাদেশে প্রতিষ্ঠিত
২০০১-এ প্রতিষ্ঠিত শিক্ষাপ্রতিষ্ঠান
বাংলাদেশের বেসরকারি বিশ্ববিদ্যালয়
সন্দেশ

সন্দেশ দুধের ছানা দিয়ে তৈরি একধরনের উপাদেয় মিষ্টান্ন। ছানার সাথে চিনি বা গুড় মিশিয়ে ছাঁচে ফেলে সন্দেশ প্রস্তুত করা হয়ে থাকে। খাদ্য উপাদানের দিক থেকে এটি একটি পুষ্টিকর খাবার। বাঙালির উৎসব আয়োজনে এই নকশাদার উপাদেয় খাবারটির ব্যবহার অনেক প্রাচীন কাল থেকেই হয়ে আসছে। বিভিন্ন এলাকার মিষ্টি তৈরির কারিগরেরা এই সন্দেশ তৈরির ব্যাপারটাকে একটা শৈল্পিক ব্যাপারে পরিণত করে ফেলেছে। ভারতের পশ্চিমবঙ্গ রাজ্যের হুগলি জেলাতে অবস্থিত গুপ্তিপাড়ার "গুপো" সন্দেশকে বাংলার প্রথম "ব্র্যান্ডেড মিষ্টি" বলে মনে করা হয়। বাংলাদেশের নাটোর জেলার সন্দেশ (যা অবাক বা অবাক সন্দেশ  নামেই বিশেষভাবে পরিচিত) জনপ্রিয় একটি মিষ্টান্ন।

সন্দেশ এর জন্য বাংলাদেশের সাতক্ষীরা জেলাও উল্লেখযোগ্য। সেখানকার বিখ্যাত সন্দেশের সুনাম এখন দেশ ছেড়ে বিদেশেও ছড়িয়ে পড়েছে। সাতক্ষীরার ক্ষীরসন্দেশ, সরপুরি, সাদা সন্দেশ, গুড়ের সন্দেশ, পেড়া সন্দেশের স্বাদ সত্যিই অতুলনীয়।

সন্দেশ হচ্ছে দুধের ছানা এবং চিনি কিংবা গুড় সহযোগে প্রস্তুত একটি বাঙালি মিষ্টান্ন৷ কিছু কিছু সন্দেশ তৈরিতে দই কিংবা পনির ব্যবহার করা হয়৷ যেক্ষেত্রে দুধ ফেটিয়ে তা থেকে ঘোল আলাদা করা হয়৷
ঢাকা জেলার কিছু কিছু লোক একে প্রানহরা বলে উল্লেখ করে থাকে৷ যা দধি এবং মাওয়া দিয়ে তৈরি এক ধরনের সন্দেশ৷

ইতিহাস
মধ্যযুগের বাংলা সাহিত্য কৃত্তিবাসী রামায়ণ এবং চৈতন্যের কবিতায় সন্দেশের উল্লেখ রয়েছে৷ যদিও উল্লেখিত মিষ্টান্নটির মূল উপাদান অজানা৷ এই সন্দেশ তৈরি করতে ক্ষীর ব্যবহার করা হতো৷
এটি অনুমান করা কঠিন যে ঠিক কখন হতে ক্ষীর সমৃদ্ধ সন্দেশের পরিবর্তে ছানা সমৃদ্ধ সন্দেশ তৈরি শুরু হয়৷ কিন্তু এটা জানা যায় যে, ১৯ শতকের শেষাংশ হতে সাধারনভাবে সন্দেশ বোঝাতে ছানার সন্দেশকেই বোঝানো হয়৷

প্রস্তুতি

ছানা অথবা পনির সহযোগে সন্দেশ প্রস্তুত হতে পারে৷ বাংলায় প্রচলিত খুব সাধারণ একটি সন্দেশ হলো মাখা সন্দেশ৷ এটা হালকা আঁচে ছানা ও চিনির মিশ্রণকে গরম করে প্রস্তুত করা হয়৷ এছাড়াও বিভিন্ন ধরনের সন্দেশ রয়েছে৷ কাঁচাগোল্লা তার মধ্যে একটি৷ আরও বিভিন্ন ধরনের সন্দেশের মধ্যে একধরনের সন্দেশ ছানা শুকিয়ে গুড়ো করে ফলের অংশ মেশানো হয় এবং অন্যান্য প্রয়োজনীয় উপকরণ মিশিয়ে প্রস্তুত করা হয়৷ কখনও কখনও সন্দেশে রং মেশানো হয়ে থাকে৷ কিছু কিছু সন্দেশ তৈরির ক্ষেত্রে এর সাথে নারিকেল মেশানো হয়ে থাকে৷ এছাড়াও রয়েছে নলিন গুড়ের সন্দেশ, যা ছানার সাথে গুড় সহযোগে প্রস্তুত করা হয়৷ এটার রং এবং স্বাদ চিনি সহযোগে প্রস্তুত সন্দেশ হতে ভিন্ন হয়ে থাকে৷

তথ্যসূত্র 

পশ্চিমবঙ্গের রন্ধনশৈলী
পশ্চিমবঙ্গের মিষ্টি
দুগ্ধজাত পণ্য
বাংলার খাদ্য
পশ্চিমবঙ্গের মিষ্টান্ন
বাংলাদেশের খাদ্য
বাংলাদেশী রন্ধনশৈলী
বাংলাদেশী মিষ্টান্ন
বাঙালি রন্ধনশৈলী
ভারতীয় মিষ্টান্ন
মিয়ার দালান

মিয়ার দালান বাংলাদেশের ঝিনাইদহ জেলার সদর থানার মুরারীদহে  অবস্থিত একটি পুরানো জমিদার বাড়ি। এটি ঝিনাইদহের একটি দর্শণীয় স্থান। 

বাড়ীটি স্থানীয় নবগঙ্গা নদীর উত্তর দিকে অবস্থিত। ঝিনাইদহ শহরের প্রাণকেন্দ্র থেকে প্রায় তিন কিলোমিটার দূরে এটি অবস্থিত। বর্তমানে বাড়িটি ভগ্নপ্রায়।

প্রাচীন ঐতিহ্য অনুযায়ী ইমারতের প্রধান ফটকে নির্মাণ সময়ের কিছু কথা কাব্যিক ভাবে খোদাই করা আছে। তাতে লেখা,

‘শ্রী শ্রী রাম, মুরারীদহ গ্রাম ধাম, বিবি আশরাফুন্নেসা নাম, কি কহিব হুরির বাখান। ইন্দ্রের অমরাপুর নবগঙ্গার উত্তর ধার, ৭৫,০০০ টাকায় করিলাম নির্মাণ। এদেশে কাহার সাধ্য বাধিয়া জলমাঝে কমল সমান। কলিকাতার রাজ চন্দ্র রাজ, ১২২৯ সালে শুরু করি কাজ, ১২৩৬ সালে সমাপ্ত দালান।‘

বঙ্গাব্দ ১২৩৬ সালে নির্মাণ শেষ হওয়া এই ইমারতটি ঠিকঠাক মত রক্ষনাবেক্ষণ করা গেলে সেটা ঝিনাইদহ শহরের একটি উল্লেখযোগ্য বিনোদন কেন্দ্র হয়ে উঠতে পারে। যত দূর জানা যায় যে জমিদার এই দালানটি নির্মাণ করেন তিনি ১৯৪৭ সালের দেশ ভাগের সময় ভবনটি বিক্রি করে দেন সেলিম চৌধুরী নামের এক ব্যক্তির কাছে। তাই ভবনটিকে স্থানীয় ভাবে কেউ কেউ সেলিম চৌধুরীর বাড়িও বলে থাকে।

বলা হয়ে থাকে বাড়িটি থেকে নবগঙ্গা নদীর নিচ দিয়ে একটি সুড়ঙ্গ ছিল। সুড়ঙ্গের প্রবেশমুখ এখনো চিহ্নত করা যায়। নদীতে যে ভাবে বাঁধ দিয়ে ইমারতটি নির্মাণ করা হয়েছিল সেভাবে তৈরি আর কোন পুরানো ইমারত ঝিনাইদহ শহরে দেখা যায় না।

বাড়িটির স্থানীয় ভাবে ব্যাপক পরিচিতির আর একটি বড় কারণ বাড়িতে থাকা একটি বিশেষ খেজুর গাছ, যে গাছটিতে একাধিক মাথা ছিল এবং প্রতিটি মাথা থেকেই রস আহরণ করা যেতো।

চিত্রশালা

তথ্যসূত্র

বহিঃসংযোগ
মিয়ার দালান

ঝিনাইদহ জেলার দর্শনীয় স্থান
থালা

খাবার খাওয়ার জন্য ব্যবহৃত পাত্র। সাধারণত বৃত্তাকার। চিনামাটি, মেলামিন, স্টিল দিয়ে তৈরি থালাই এখন বহুল ব্যবহৃত হয়। প্রাচীন কালে পোড়ামাটি এবং কাশা দিয়ে তৈরি থালার ব্যবহার ছিল বেশি।

চিত্র 

পাত্র
তৈজসপত্র

বাসনপত্র
চুলা

চুলা, আগুন প্রতিরোধী উপাদান দিয়ে ঘিরে তৈরি জিনিস, যা দিয়ে রান্না করা বা কোনো কিছু পোড়ানো হয়।

শব্দগত ব্যুৎপত্তি ও প্রতিশব্দ 

বাংলা "চুলা" শব্দটি সংস্কৃত চুল্লি থেকে উদ্ভূত। যদিও বাংলায়ও এখনও কখনও কখনও চুল্লি বলা হয়ে থাকে। বাংলায় চুলার বিভিন্ন প্রতিশব্দ প্রচলিত: "চুল্লি", "উনুন", "চুলো" ইত্যাদি।

অন্যান্য ব্যবহার 
হিন্দু ধর্মাবলম্বীগণ শবদাহের জন্য যে চিতা তৈরি করেন, তাকেও চুলা বলা হয়ে থাকে। বিশিষ্টার্থে "শ্মশানচুল্লি" আখ্যা দেয়া হয়ে থাকে।

তথ্যসূত্র 

আগুন
রান্না
রান্নার সরঞ্জাম
কাস্তে

কাস্তে ফসল কাটার কাজে ব্যবহৃত বাঁকা চাঁদের মত গঠনের হাতলওয়ালা একধরনের যন্ত্র। অনেক প্রাচীন কাল থেকেই এই যন্ত্রটির ব্যবহার হয়ে আসছে। সাধারণত কাস্তে বা কাচির অবতল দিক খাজকাটা ভাবে ধারালো করা থাকে।

ইতিহাস
মেসোপটেমিয়ায় কাস্তের বিকাশ সেই সময়ের আগে নিওলিথিক যুগেও পাওয়া গেছে। ইসলায়েলের আশেপাশের এলাকায় খননকালে প্রচুর পরিমাণে কাস্তের ব্লেড পা ওয়া গেছে যা এপিপালিওলিথিক (খ্রিস্টপূর্ব ১৮০০০-৮০০০) যুগের।

বানানোর পদ্ধতি
কাস্তে তৈরীর জন্য লাগবে লোহা। লোহাকে কয়লার আগুনে পুড়িয়ে লাল রং করা হয়। তারপর লাল লোহাকে হাতুড়ি দিয়ে পিটিয়ে কাস্তে তৈরি করা হয়। এভাবে বেশ কয়েকবার পুড়িয়ে এবং হাতুড়ি দিয়ে পিটিয়ে তৈরি করা হয় কাস্তে। কাস্তে তৈরীর কারিগরকে কামার বলা হয়।

ব্যবহার
বাংলাদেশসহ বিভিন্ন দেশে কাস্তে কৃষি কাজে ব্যবহৃত হয়ে থাকে। ধান পাকার পরে কৃষকেরা ধান কাটতে এটি ব্যবহার করে। এছাড়া গবাদিপশুর ঘাস, লতাপাতা এবং অন্যান্য অনেক সবজি ফসল কাস্তে দিয়ে কেটে সংগ্রহ করা হয়। এভাবেই বহু যুগ ধরে কাস্তে ব্যবহার হয়ে আসছে।

তথ্যসূত্র 

কৃষি
যন্ত্র
খামার সরঞ্জাম
কাটার সরঞ্জাম
আশা বিশ্ববিদ্যালয় বাংলাদেশ

আশা বিশ্ববিদ্যালয় বাংলাদেশ বাংলাদেশের রাজধানী ঢাকা শহরে অবস্থিত একটি বেসরকারি বিশ্ববিদ্যালয়। এটি বেসরকারি এনজিও আশা কর্তৃক প্রতিষ্ঠিত ও পরিচালিত। বিশ্ববিদ্যালয়ে দুটি শিফটে পড়ানো হয়।

উপাচার্যগণ 

নিম্নোক্ত ব্যক্তিবর্গ আশা বিশ্ববিদ্যালয় বাংলাদেশের উপাচার্য হিসেবে দায়িত্ব পালন করেন:

 ডালেম চন্দ্র বর্মণ

ক্যাম্পাস 
আশা বিশ্ববিদ্যালয়টি মোহাম্মদপুর এলাকার শ্যামলীর খিলজী রোডে “আশা টাওয়ার” নামে পরিচিত একটি সুবিশাল ভবনে অবস্থিত।

অনুষদ ও বিভাগসমূহ 
বিশ্ববিদ্যালয়ে ৩টি ডিপার্টমেন্টের অধীনে ৯টি বিষয় রয়েছে।
 ফ্যাকাল্টি অব বিজনেস
 ব্যাচেলর অব বিজনেস এ্যাডমিনিস্ট্রেশন (বিবিএ)
 মাস্টার্স অব বিজনেস এ্যাডমিনিস্ট্রেশন (এমবিএ)
 ফ্যাকাল্টি অব ল
 এলএলবি (অনার্স)
 এলএলএম (২ বছর)
 এলএলএম (১ বছর)
 ফ্যাকাল্টি অব আর্টস এন্ড সোস্যাল সায়েন্স
 বিএ (অনার্স) ইন ইংলিশ
 এম এ (প্রিলিমিনারী) ইন ইংলিশ
 এম এ ইন ইংলিশ (লিটারেচার) এন্ড এম এ ইন এ্যাপ্লাইড লিংগুইসটিক এন্ড ইন এলটি
 সার্টিফিকেট ইন ইংলিশ ল্যাঙ্গুয়েজ প্রোফিসিয়েন্স
 ফ্যাকাল্টি অব সায়েন্স এন্ড ইঞ্জিনিয়ারিং
 ডিপার্টমেন্ট অব ফার্মাসী
 মাস্টার অব পাবলিক হেলথ্ (এম পি এইচ)

সুযোগ-সুবিধা

লাইব্রেরী 
বিশ্ববিদ্যালয়ের লাইব্রেরিটি বিশ্ববিদ্যালয় ভবনের ৬ষ্ট তলায় অবস্থিত। লাইব্রেরিটি শীতাতপ নিয়ন্ত্রিত। সংগ্রহে ১০,০০০ বই ও বিভিন্ন জার্নাল রয়েছে এবং একসাথে ২০০ জন ছাত্র-ছাত্রী বসে পড়াশুনা করতে পারে।

ক্রেডিট ট্রান্সফার 
দেশের অন্যান্য বিশ্ববিদ্যালয়ে ক্রেডিট ট্রান্সফারের সুবিধা রয়েছে।

তথ্যসূত্র

বহিঃসংযোগ 
 আশা বিশ্ববিদ্যালয় অফিসিয়াল ওয়েবসাইট

বাংলাদেশের বেসরকারি বিশ্ববিদ্যালয়
ঢাকার বিশ্ববিদ্যালয় ও মহাবিদ্যালয়
২০০৬-এ প্রতিষ্ঠিত শিক্ষাপ্রতিষ্ঠান
২০০৬-এ বাংলাদেশে প্রতিষ্ঠিত
ঢাকা জেলার বিশ্ববিদ্যালয়
পদার্থের বৈশিষ্ট্যাবলীর তালিকা

পদার্থের বৈশিষ্ট্য বলতে পর্দাথ নির্দিষ্ট পরিবেশে যেমন আচরণ করে বা যেসব নীতি মেনে চলে সেসব নীতিকে বোঝায়।

যান্ত্রিক বৈশিষ্ট্য(Mechanical properties)

ইয়ং গুনাঙ্ক (Young's modulus)

আপেক্ষিক গুণাঙ্ক (Specific modulus)

টেনজাইল স্ট্রেংথ (Tensile strength)

কম্প্রেসিভ স্ট্রেংথ (Compressive strength)

শেয়ার স্ট্রেংথ (Shear strength)

ইল্ড স্ট্রেংথ (Yield strength)

নমনীয়তা (Ductility)

পয়জন এর অনুপাত Poisson's ratio)

আপেক্ষিক ওজন (Specific weight)

বৈদ্যুতিক বৈশিষ্ট্য(Electrical properties) 

তড়িৎ পরিবাহীতা (Electrical conductivity)

পার্মিটিভিটি (Permittivity)

ডাই ইলেকট্রিক কন্সট্যান্ট (Dielectric constant)

ডাই ইলেকট্রিক স্ট্রেংথ (Dielectric strength)

পিজো ইলেকট্রিক কন্সট্যান্ট(Piezoelectric constants)

সি ব্যাক কোইফিসিয়েন্ট(Seebeck coefficient)

তাপীয় বৈশিষ্ট্য(Thermal properties) 
তাপ পরিবাহীতা (Thermal conductivity)

তাপ বিকীরণ ক্ষমতা (Thermal diffusivity)

তাপের কারণে বৃদ্ধি (Thermal expansion)

সি ব্যাক কোইফিসিয়েন্ট (Seebeck coefficient)

নিঃসরন ক্ষমতা(Emissivity)

পদার্থবিজ্ঞান
রাসায়নিক ধর্ম
উপাদান বিজ্ঞান
ভৌত রাশি
ভুট্টো হাজি

বংশালের ব্যবসায়ী হাজি বদরুদ্দিন ওরফে ভুট্টো হাজি ব্রিটিশ বিরোধী আন্দোলন থেকে শুরু করে শিল্প আন্দোলন, সমাজসেবা, জনহিতকর কর্মকাণ্ডের মাধ্যমে অনেক কীর্তি রেখে গেছেন। আনুমানিক ১৮৭৯ সালে তার মৃত্যু হয়।

বাকল্যাণ্ড বাধ 
বুড়িগঙ্গা নদীর তীরে বাকল্যাণ্ড বাধ তৈরির জন্য তিনি ১০ হাজার টাকা দান করেন।

ওহাবি আন্দোলন 
ভুট্টো হাজি ওয়াহাবী আন্দোলন-এর নেতা হিসেবে তুতুয়া নামে একটি বই লিখেছিলেন।

বেইলি রোড 
ভুট্টো হাজির ইংরেজ বিরোধী ভূমিকা তদন্তের জন্য যে এইচ বেইল ঢাকায় আসার পর তার নামানুসারে বেইলি রোডের নামকরণ হলেও ঘটনার নায়ক ভুট্টো হাজি অবহেলিত রয়ে গেছেন।

তথ্যসূত্র 

 মর্দি মুজাহিদ হাজি বদরুদ্দিন - মুহাম্মদ আব্দুর রহমান
 প্রথম আলো, ৩ মে ২০০৯ - আপেল মাহমুদ ও মিল্লাত হোসেন

১৮৭৯-এ মৃত্যু
বেহালা

বেহালা () একধরনের বাদ্যযন্ত্র যা ধনুক তন্তুর সম্মিলনে সুর সৃষ্টি করে। সাধারণত এগুলো চার পঙ্‌ক্তি এবং নিখুঁত টিউনের জন্য পাঁচ পঙ্‌ক্তির হয়ে থাকে। এটা ক্ষুদ্রতম, পঙ্‌ক্তি যন্ত্রের বেহালা পরিবার, যা বেহালাজাতীয় বীণাবিশেষ, বাদ্যযন্ত্রবিশেষ, এবং দ্বৈত খাদ অন্তর্ভুক্ত সর্বোচ্চ ত্ত তীক্ষ্ন স্বরবিশিষ্ট সদস্য। বেহালা সঙ্গীতের সহযোগী হিসাবে বা যন্ত্রসঙ্গীত পরিবেশনার জন্য ব্যবহৃত হতে পারে।

ইতিহাস 
বেহালা উৎপত্তি সম্পর্কে বিভিন্ন অভিমত দেখা যায়। সংক্ষেপে কয়েকটি অভিমত উল্লেখ করা হল।
 ভারতীয় (হিন্দু) মতে, লঙ্কাপতি রাবণ কর্তৃক এক তার বিশিষ্ট "রাবণ স্ত্রম" নামে একটি বাদ্যযন্ত্র সৃষ্টি হয়। পরে একাদশ শতাব্দীর শেষদিকে পারস্য, আরব ও স্পেন হয়ে ইউরোপ গিয়ে বর্তমান প্রচলিত নাম "বেহালা" হয়েছে।
 পাশ্চাত্য পণ্ডিতদের মতে, ৪০০ বছর পূর্বে ইউরোপে ভাইল (Voil) নামে একপ্রকার বাদ্যযন্ত্র আবিষ্কার করা হয়। পরে এই যন্ত্রের আকারে বর্তমান "বেহালা" তৈরী করা হয়।
 অন্য এক মতে ১৫৬৩ খ্রিস্টাব্দে ভেনিস নগরের এক গ্রামীণ লোক, নাম লিনাবোলি টেনর ভায়োলিন নামক এক বাদ্যযন্ত্র প্রচলন করেন। তারপর ইতালির কোন এক নাম না জানা বিদ্বান এর আরো উন্নতি সাধন করে বেহালার রূপ দেন।

বিভিন্ন অংশের বর্ণনা

মাপ

টিউনিং

নাম

ইলেকট্রিক বেহালা

বেহালার প্রমাণীকরণ

আরও দেখুন

তথ্যসূত্র

আরও পড়ুন 
 Templeton, David, ''Fresh Prince: Joshua Bell on composition, hyperviolins, and the future, Strings magazine, October 2002, No. 105.
 Young, Diana. A Methodology for Investigation of Bowed String Performance Through Measurement of Violin Bowing Technique. PhD Thesis. M.I.T., 2007.

বহিঃসংযোগ 

ততযন্ত্র
বেহালা
১৬শ শতাব্দীতে প্রবর্তিত
ইতালীয় উদ্ভাবন
বেসরকারি বিশ্ববিদ্যালয়

যে সব বিশ্ববিদ্যালয় সরকার দ্বারা পরিচালিত হয় না তাদের বেসরকারি বিশ্ববিদ্যালয় বলে। এধরনের বিশ্ববিদ্যালয় সাধারণত সরকার থেকে আর্থিক সাহায্য পায় না। বেসরকারি বিশ্ববিদ্যালয় সরকারি আইন মেনে প্রতিষ্ঠিত হয় এবং একটি মঞ্জুরী কমিশন দ্বারা অনুমোদিত কিন্তু এর কর্মকাণ্ডে সরকারি নিয়ন্ত্রণ থাকে না। পৃথিবীর বেশীরভাগ দেশে বেসরকারি বিশ্ববিদ্যালয় রয়েছে। বাংলাদেশ সহ বিশ্বের বহু দেশে বেসরকারি বিশ্ববিদ্যালয়ের সংখ্যা সরকারি বিশ্ববিদ্যালয় হতে বেশি।

বাংলাদেশ
বেসরকারী বিশ্ববিদ্যালয় আইন, ২০১০ দ্বারা বাংলাদেশে বেসরকারি বিশ্ববিদ্যালয় প্রতিষ্ঠিত ও পরিচালনা করা হয়। বাংলাদেশ বিশ্ববিদ্যালয় মঞ্জুরী কমিশনের তথ্য অনুযায়ী বর্তমানে ১০৭ টি বেসরকারি বিশ্ববিদ্যালয় চালু আছে।

তথ্যসূত্র

আরও দেখুন

শিক্ষাব্যবস্থা
বেসরকারি বিশ্ববিদ্যালয় ও মহাবিদ্যালয়
বিশ্ববিদ্যালয় বা মহাবিদ্যালয়ের ধরন
লালবাজার

লালবাজার মধ্য কলকাতার বিবাদীবাগ সংলগ্ন একটি অঞ্চল। এটি শহরের কেন্দ্রীয় বাণিজ্য অঞ্চলের সঙ্গে সংযুক্ত। কলকাতা পুলিশের সদর কার্যালয় এখানে (১৮, লালবাজার স্ট্রিট) অবস্থিত এবং এই কার্যালয়টি লোকমুখে লালবাজার নামেই পরিচিত।

ইতিহাস 
বিবাদীবাগের উত্তর-পূর্ব কোণ থেকে বউবাজার পর্যন্ত প্রসারিত রাস্তাটি পূর্বে ‘অ্যাভিনিউ টু দি ইস্টওয়ার্ড’ (‘Avenue to the eastward’) বা ‘পূর্বদিকের পথ’ নামে অভিহিত হত। এই রাস্তাটির অন্য নাম ছিল গ্রেট বাংলো রোড। বর্তমান পুলিশ কার্যালয়টি আদতে ছিল কলকাতার বিশিষ্ট ধনী ব্যবসায়ী জন পামার (John Palmer)-এর বাসভবন। কথিত আছে তারও পূর্বে এটি ছিল ‘একটি পুরনো বসতবাটীর ধ্বংসাবশেষ, কোনো কৃষ্ণাঙ্গ স্থানীয় বাসিন্দার বাড়ি’ (‘an old ruin of a house, formerly the residence of some black native’)। এর পাশেই ছিল সেযুগের সর্বাপেক্ষা সুন্দর বাড়ি হারমোনিক ট্যাভার্ন। যদিও অনেক কাল আগেই এই বাড়িটি ভেঙে ফেলা হয়। আদি কলকাতায় অধিকাংশ ক্ষেত্রেই শাস্তি হিসেবে ফাঁসিতে ঝোলানো হত। তাই লালবাজার ও চিৎপুর রোডের (বর্তমান রবীন্দ্র সরণি) সংযোগস্থলে সেযুগে একটি ফাঁসির মঞ্চও ছিল। ১৭৬৮ সালে এই রাস্তাটিকে উল্লেখ করা হয়েছিল কলকাতার শ্রেষ্ঠ রাস্তা বলে। লালবাজারের বর্তমান পুলিশ সদর কার্যালয়টি নির্মিত হয় ১৯১৯ সালে।

তথ্যসূত্র

আরও দেখুন 

মধ্য কলকাতার পাড়া
কলকাতা পুলিশ
উত্তর কলকাতার পাড়া
কলকাতার পাড়া
স্বামী ব্রহ্মানন্দ

স্বামী ব্রহ্মানন্দ (২১ জানুয়ারি, ১৮৬৩ – ১২ এপ্রিল, ১৯২২) ছিলেন প্রসিদ্ধ বাঙালি সন্ন্যাসী ও রামকৃষ্ণ পরমহংসের অন্যতম প্রধান শিষ্য। শ্রীরামকৃষ্ণ তাঁকে নিজের ভাবসন্তানের মর্যাদা দেন। পরবর্তীকালে তিনি রামকৃষ্ণ মিশনের প্রথম অধ্যক্ষ নির্বাচিত হন। রাজা মহারাজ নামে পরিচিত এই সন্ন্যাসী স্বামী বিবেকানন্দের মৃত্যুর পর রামকৃষ্ণ মিশনের যাবতীয় উন্নতির প্রধান কাণ্ডারী রূপে গণ্য হন।

জীবনী 
স্বামী ব্রহ্মানন্দ কলকাতার নিকটস্থ শিকরা - কুলীনগ্রামে জন্মগ্রহণ করেন। পিতা আনন্দমোহন ঘোষ। পূর্বাশ্রমে তাঁর নাম ছিল রাখালচন্দ্র ঘোষ।  শ্রীরামকৃষ্ণের পরম ভক্ত ও গৃহী শিষ্য  মনোমোহন মিত্রের ভগ্নীপতি। ১৮৭৫ সালে কলকাতার ট্রেনিং অ্যাকাডেমিতে পড়াশোনার সময় স্বামী বিবেকানন্দের সঙ্গে তাঁর আলাপ হয়। বিবাহের পর সংসারের প্রতি বীতশ্রদ্ধ হয়ে শ্রীরামকৃষ্ণের নিকটে এসে সন্ন্যাসধর্মে দীক্ষিত হন। জীবনের অধিকাংশ সময় তিনি পুরী ও ভুবনেশ্বরে কাটিয়েছিলেন। ভুবনেশ্বরের মঠও তাঁর দ্বারা প্রতিষ্ঠিত। স্বামী বিবেকানন্দ ১৮৯৮ খ্রিষ্টাব্দে রামকৃষ্ণ মিশন সমিতি প্রতিষ্ঠা করে ব্রহ্মানন্দ মহারাজকে তার প্রেসিডেন্ট করেন। মহারাজ দীর্ঘ দিন ওই পদে ব্রতি থেকে ভারতবর্ষ তথা সারা বিশ্বে রামকৃষ্ণ ভাবধারা ছড়িয়ে দেন।

ব্রহ্মানন্দের নামে নামাঙ্কিত প্রতিষ্ঠানসমূহ 
তার শিষ্য যোগীন্দ্রনাথ ঠাকুর ১৯১২ সালে বরানগর, কলকাতায় তাঁর নামে "ব্রহ্মানন্দ বালকশ্রম" নামে একটি স্কুল প্রতিষ্ঠা করেছিলেন, যা এখন বরানগর রামকৃষ্ণ মিশন আশ্রম উচ্চ বিদ্যালয় হিসাবে পরিচিত।

তথ্যসূত্র 
 
 সংসদ বাঙালি চরিতাভিধান, প্রথম খণ্ড, সুবোধচন্দ্র সেনগুপ্ত ও অঞ্জলি বসু সম্পাদিত, সাহিত্য সংসদ, কলকাতা, ২০০২
 RKM: President's site - Swami Brahmananda
 The Eternal Companion: Life and Teachings of Swami Brahmananda - Swami Prabhavananda and Swami Yatishwarananda  
 Swami Brahmananda - Swami Ashokananda
 A Guide to Spiritual Life: Spiritual Teachings of Swami Brahmananda - Swami Chetanananda
 God lived with them - Swami Chetanandanda 
 Swami Brahmananda in Pictures - Collection of pictures published by Ramakrishna Math, Bangalore

বহিঃসংযোগ 
 
 Swami Brahmananda, Biography at Belur Math website
 RKM: President's site - Swami Brahmananda, Profile

রামকৃষ্ণ পরমহংস
রামকৃষ্ণ মিশন
রামকৃষ্ণ মিশনের অধ্যক্ষ
রামকৃষ্ণ পরমহংসের সন্ন্যাসী শিষ্য
১৮৬৩-এ জন্ম
১৯২২-এ মৃত্যু
উত্তর চব্বিশ পরগনা জেলার ব্যক্তি
রামকৃষ্ণ পরমহংসের সন্ন্যাসী শিষ্যগণ
নিষিদ্ধ পল্লি

নিষিদ্ধ পল্লি বা লালবাতি এলাকা (ইংরেজি: "red-light district", রেড-লাইট ডিস্ট্রিক্ট) বলতে সেই অঞ্চলকে বোঝায় যেখানে যৌনশিল্প (যেমন সেক্স শপ, স্ট্রিপ ক্লাব বা অ্যাডাল্ট থিয়েটার ইত্যাদি) সংক্রান্ত বাণিজ্যের অস্তিত্ব বিদ্যমান। কোনো কোনো নিষিদ্ধ পল্লিতে যৌনকর্মীরা বৈধভাবে অবস্থান করে; কিন্তু অন্যান্য লালবাতি এলাকাগুলি তাদের বেআইনি পেশার কার্যকলাপের জন্য কুখ্যাত। ১৮৯৪ সালে মার্কিন যুক্তরাষ্ট্রের মিলওয়াউকির সংবাদপত্র দ্য সেন্টিনাল-এ প্রকাশিত একটি নিবন্ধে "রেড-লাইট ডিস্ট্রিক্ট" ("red-light district") শব্দটি প্রথম ব্যবহৃত হয়। ১৮৯০-এর দশকে সমগ্র মার্কিন যুক্তরাষ্ট্রে বহু ক্ষেত্রে এই শব্দটি ব্যবহৃত হয়েছিল।

মনে করা হয় "রেড লাইট" বা "লালবাতি" কথাটির উৎস রেলওয়ে কর্মচারীদের লাল লণ্ঠন। এই লণ্ঠন তারা বেশ্যালয়ে প্রবেশের আগে বাইরে রেখে যেত, যাতে ট্রেন চলাচল সংক্রান্ত যে কোনও প্রয়োজনে তাদের সহজে খুঁজে পাওয়া যায়। অন্যমতে, প্রাচীন চীনে পতিতালয়ের বাইরে ঝুলিয়ে রাখা যৌনোদ্দীপক লাল রঙের কাগুজে লণ্ঠন থেকে এই শব্দের উৎপত্তি। বহু সহস্রাব্দ ধরে লাল রঙটি দেহব্যবসার সঙ্গে জড়িত; বাইবেলের একটি কাহিনিতে দেখা যায়, রাহাব নামে জেরিকোর এক পতিতা জোশুয়ার গুপ্তচর মদত দিয়েছিল এবং নগর দখলের পর লুণ্ঠনের সময় তারা যাতে সহজের রাহাবের বাড়ি চিনতে পারে এবং সেই বাড়িটিকে রেহাই দেয় সেই জন্য সে একটি লাল দড়ি দিয়ে তার বাড়ি চিহ্নিত করে রেখেছিল। প্রথম বিশ্বযুদ্ধের সময় বেলজিয়াম ও ফ্রান্সের বহু বেশ্যালয়ে নীল ও লাল রঙ দিয়ে যথাক্রমে অফিসারদের ও অন্যান্য পদের লোকেদের ব্যবহৃত বেশ্যালয় চিহ্নিত করা হত।

লালবাতি এলাকার জাপানি নাম আকাসেন (akasen, 赤線)। এই শব্দটির অর্থ "লালরেখা"। তবে শব্দটি ইংরেজি থেকে কৃতঋণ শব্দ নয়। জাপান পুলিশ মানচিত্রে লাল রেখা দিয়ে নিষিদ্ধ পল্লির সীমা নির্ধারণ করত। সেই থেকে এই নামের উৎপত্তি। তারা আওসেন (aosen, 青線) বলেও একটি শব্দ ব্যবহার করত, যার অর্থ ছিল "নীলরেখা"। নীল রেখা দিয়ে তারা বেআইনি কার্যকলাপপ্রবণ অঞ্চলগুলি চিহ্নিত করত। বিভিন্ন সংস্কৃতিতে লালবাতি অঞ্চলকে বিভিন্ন রূপে দেখা যায়, কিন্তু সেগুলি আদতে "বেশ্যাঞ্চল" ("district of prostitutes")-এরই নানা রূপ।

আরও দেখুন 
 নিষিদ্ধ পল্লির তালিকা
 যৌন পর্যটন
 গ্রোপকান্ট লেন
 ডে ওয়ালেন
 সোহো
 রেড লাইট ডিস্ট্রিক্ট ভিডিও

তথ্যসূত্র 

 Mikkelson, Barbara. "Red Light District", Snopes.com, 12 March 1998.

নিষিদ্ধ পল্লি